Diari Oficial de la Generalitat Valenciana


Sumari del DOGV 381, del 26-05-1986 (1986/806306)

ORDRE de 30 d'abril de 1986, de la Conselleria de Treball i Seguretat Social, que desplega mesures de Formació Professional Ocupacional per tal de desplegar el Decret 44/86, de 21 de març, sobre Mesures de Foment a l'Ocupació per a l'any 1986.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   381

Data del DOGV
:   26-05-1986

Secció del DOGV
:   ALTRES DISPOSICIONS

Número del document
:   1986/806306


Data del document
:   30-04-1986

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 30 d'abril de 1986, de la Conselleria de Treball i Seguretat Social, que desplega mesures de Formació Professional Ocupacional per tal de desplegar el Decret 44/86, de 21 de març, sobre Mesures de Foment a l'Ocupació per a l'any 1986.  
Per tal de desplegar el Programa de Mesures de Foment a l'Ocupació, que recull el Decret 44/86, de 21 de març, cal establir la norma jurídica, que possibilite les accions de la Conselleria de Treball i Seguretat Social a fi de desenvolupar plans, curses i accions de Formació Professional Ocupacional.   
Article primer  
La Conselleria de Treball i Seguretat Social a fi d'aconseguir aquestes finalitats podrà finançar, organitzar i executar cursos, accions i plans formatius Ocupacional dirigits a la qualificació, perfeccionament, reconversió i adaptació dels treballadors a llurs llocs de treball, a través de la gestió directa establint-se els objectius prioritaris següents:   
a) Accions formatives Ocupacional dirigides a desocupats amb expectatives de trobar col·locació.   
b) Cursos, accions i plans formatius vinculats als distints Programes de Foment de l'Ocupació de caràcter sectorial, comarcal o local.   
Article segon  
Les subvencions a la Formació Professional Ocupacional per al compliment de les finalitats i objectius establerts en l'article primer, es concediran a empreses i entitats, així com a experts i professionals que figuren com a titulars de cursos de caràcter Ocupacional.   
Article tercer  
Les ajudes econòmiques que pugen ser concedides per les subvencions, s'establiran a través de:   
- Convenis o acords subscrits amb la Conselleria de Treball i Seguretat Social.   
- Subvencions directes als sol·licitants.   
Article quart  
La sol·licitud de subvenció es presentarà segons el model oficial, en les Direccions Territorials de Treball, o en la Direcció General d'Ocupació i Cooperació, acompanyant-hi memòria justificativa de l'acció, i la documentació que en aquestos s'indique.   
La quantia econòmica de la subvenció que aprove la Conselleria de Treball i Seguretat Social, estarà en funció, entre d'altres, dels conceptes següents: de les hores totals pràctiques i teòriques; dels mitjans didàctics necessaris; de la utilització d'equips fixes i mòbils, eines i ferramentes de treball; del material de consum ordinari en aquest, i de l'assegurança d'accidents, alimentació, allotjament i transport; i assignacions econòmiques diàries als alumnes.   
La subvenció serà susceptible d'atorgar-se per la totalitat o per una part proporcional d'acord amb les característiques de la sol·licitud de l'acció formativa Ocupacional.   
Article cinqué  
Les Direccions Territorials de Treball, en el termini de cinc dies a partir de la presentació de les sol·licituds de subvencions, analitzaran els expedients verificant si els impresos i documentació que s'hi acompanyen estan degudament complimentats, trametent-los a la Direcció General d'Ocupació i Cooperació i informant en els aspectes que es consideren necessaris, a fi de facilitar-ne la resolució.   
En el supòsit que l'expedient estiga incomplet, per banda de les Direccions Territorials de Treball, es requerirà al sol·licitant perquè, d'acord amb l'article 71 de la Llei de Procediment Administratiu, el complete en el termini màxim de deu dies.   
Article sisé  
La Direcció General d'Ocupació i Cooperació, en el termini de quinze dies hàbils des de la recepció de l'expedient, dictarà resolució concedint o denegant les ajudes sol·licitades, tenint en compte el que disposa a l'efecte l'Art. 15 de la vigent Llei de Pressupostos de la Generalitat Valenciana. Prèviament a la resolució, podrà demanar els informes que concediré corresponents per analitzar l'expedient d'acord amb els objectius i el tipus d'acció a desenvolupar, podent intervenir en l'orientació i selecció d'alumnes.   
Article seté  
Notificada la Resolució per la qual es concedeix la subvenció sol·licitada, podran començar les accions formatives ocupacionals, havent-se de comunicar la data d'iniciació d'aquestes.   
Article vuité  
En el termini de deu dies hàbils a partir de la data d'iniciació, es presentarà la documentació del cobrament de l'aportació econòmica, la qual meditarà el 50% en començar l'acció formativa i la quantitat restant en finalitzar-hi, prèvia justificació de les despeses   
En no realitzar-se les accions formatives o incomplir-se els requisits que figuren en la normativa de la sol·licitud de subvencions, s'haurà de reintegrar l'import d'aquestes a la Tresoreria de la Generalitat Valenciana.   
Article nové  
En el transcurs de les activitats formatives ocupacionals, la Direcció General d'Ocupació i Cooperació podrà exercir les funcions d'assessoria tècnica i supervisió metodològica, així com el control de llur seguiment i avaluació docent, i en finançar l'acció es realitzarà la valoració dels resultats formatius ocupacionals.   
Article deu  
Les subvencions establertes en aquesta disposició es concediran sempre que hi haja disponibilitat pressupostària suficient per a poder atendre-les en el Programa de Foment d'Ocupació corresponent.   
Article onze  
Si als tres mesos de notificada la Resolució, no s'hagués començat l'acció formativa Ocupacional, la subvenció quedarà sense efecte, tret de prorroga expressa concedida per la Direcció General d'Ocupació i Cooperació.   
Article dotze  
Es podran dur a terme a través de la gestió directa, els cursos, accions i plans formatius ocupacionals d'acord amb els programes de la Conselleria de Treball i Seguretat Social, i dels establerts tant a nivell estatal com de la Comunitat Europea, així; com els que es despleguen per raó de convenis i Acords que amb aqueix fi se subscriguem.   
La finançació es farà a càrrec dels crèdits propis de la Conselleria de Treball i Seguretat Social sense perjudici del posterior rescabalament de les quantitats que es pugen rebre en compliment dels programes preestablerts.   
DISPOSICIO FINAL  
Aquesta Ordre entrarà en vigor a l'endemà de la publicació al Diari Oficial de la Generalitat Valenciana.   
València, 30 d'abril de 1986.   
El Conseller de Treball i Seguretat Social,  
MIQUEL DOMENECH I PASTOR